Struskañval

Ar struskañval a zo un evn bras, dic'houest da nijal, Struthio camelus an anv skiantel anezhañ.

Doareoù pennañ
An evn brasañ er bed eo hiriv an deiz : etre 1,80 m ha 2,50 m a uhelder eo e vent ha war-dro 140 kg eo e bouez. 

Hir eo e c'houzoug hag e bavioù, bihan e benn ha berr e zivaskell. An evn nemetañ eo gant daou viz ouzh pep troad.

Daoust d'e bouez eo gouest da redek buan a-walc'h (45 km/eur). 

Disheñvel eo ar pared diouzh ar parezed : ar pared zo du o fluñv ha gwenn pennoù o divaskell hag o lost p'eo gris-gell re ar parezed hag an evned yaouank.

Boued
Debriñ a ra plant ha loened bihan. Lonkañ a ra mein bihan a-benn aesaat ar c'hoazhadur.

Darempredoù

Annez hag isspesadoù
War vihanaat eo aet tiriad ar struskañval gant an amzer. Ma veve gwechall en Afrika a-bezh hag e kornôg Azia ne vev bremañ nemet e Afrika ar Reter hag Afrika ar Su.

Tri isspesad zo dezhañ hiziv an deiz :
 Struthio camelus australis : Afrika ar Su,
 Struthio camelus camelus : Sahel Afrika an Norzh ha Soudan,
 Struthio camelus massaicus : kornôg Kenya ha Tanzania,
 † Struthio camelus syriacus : gwechall e gouelec'hioù Arabia ha Syria ; aet da get war-dro 1966.

Liamm diavaez
  Struthio camelus war al lec'hienn Avibase. 

Rummad:Evned Afrika
Rummad:Struthionidae